SYNEX ขาขึ้นต่อเนื่อง! พุ่งอีก 11% นิวไฮรอบ 1 ปี ลุ้นงบฯ Q2/63 โตเด่น-ซื้อเคาะเป้า 12 บ.
SYNEX ขาขึ้นต่อเนื่อง! พุ่งอีก 11% นิวไฮรอบ 1 ปี ลุ้นงบฯ Q2/63 โตเด่น-ซื้อเคาะเป้า 12 บ.
SYNEX ขาขึ้นต่อเนื่อง! พุ่งอีก 11% นิวไฮรอบ 1 ปี ลุ้นงบฯ Q2/63 โตเด่น-ซื้อเคาะเป้า 12 บ.
29 ก.ค. 2563

ผู้สื่อข่าวรายงานว่า บริษัท ซินเน็ค (ประเทศไทย) จำกัด (มหาชน) หรือ SYNEX ณ เวลา 10.21 น. อยู่ที่ระดับ 11.10 บาท บวก 1.10 บาท หรือ 11% ด้วยมูลค่าซื้อขาย 54.02 ล้านบาท ราคาหุ้นแรงสุดในรอบ 1 ปี โดยเทียบตั้งแต่หุ้นยืนที่ระดับ 11.20 บาท เมื่อวันที่ 15 ก.ค.62

บล.เคทีบี (ประเทศไทย) ระบุในบทวิเคราะห์วันนี้(29ก.ค.63) ว่า SYNEX (เป้าเชิงกลยุทธ์ 12 บาท) –  ตัวแทนขายอุปกรณ์ไอทีรายใหญ่ ก่อนหน้านี้หุ้น COM7 ราคาขึ้นมามาก เพราะขายสินค้าด้านไอที ที่กำลังเป็นที่ต้องการหลังเกิด Covid-19 โดย SYNEX เป็นตัวแทนขาย accessories ของคอมพิวเตอร์ โทรศัพท์ และอื่นๆ อีกมากมาย เช่นกัน จึงได้ประโยชน์ไม่แพ้ COM7
ความต้องการสินค้าเพื่อใช้ในการทำ work from home และสินค้าของ Apple ส่งผลให้ผลการดำเนินงานไตรมาส 2/63 จะโตต่อ ที่ 137 ล้านบาท (+15% YoY, +4% QoQ) ไม่ใช่ลดลงจากที่คาดไว้ก่อนหน้านี้ คาดว่ากำไรปี 2020E-2022E จะขยายตัว +12% CAGR จากแนวโน้มความต้องการอุปกรณ์รองรับ 5G ที่เพิ่มขึ้นสูง